|  |  |  |
| --- | --- | --- |
|  |  |  |
|  | Podľa rozdeľovníka |  |
|  |  |  |

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje** | **Lučenec** |
| - | ORHZ-LC1-2024/000200 | npor. Ing. Zdenka Dibalová | 21.06.2024 |

**Vec**

Zber obilnín, ich pozberová úprava a skladovanie objemových krmovín a slamy v roku 2024 - usmernenie

 Okresné riaditeľstvo Hasičského a záchranného zboru v Lučenci (ďalej iba OR HaZZ) ako príslušný orgán v zmysle § 4 písm. b) a § 14 ods. 1 písm. e) zákona NR SR č. 314/2001 Z. z. o ochrane pred požiarmi v znení neskorších predpisov

 **u p o z o r ň u j e**

na blížiace sa obdobie, ktoré je charakterizované ako obdobie so zvýšeným nebezpečenstvom vzniku požiarov, ktoré súvisí so zberom obilnín, ich pozberovou úpravou a skladovaním objemových krmovín a slamy.

V záujme zníženia požiarovosti v danom období je nutné zo strany miest a obcí prijať nasledovné opatrenia:

1. V prílohe č. 1 Vám zasielame reláciu do miestneho rozhlasu, ktorú Vás žiadame odvysielať. V prílohe č. 2 Vám zasielame leták „ZBER ÚRODY A ŽATEVNÉ PRÁCE“ ktorý žiadame umiestniť na úradných tabuliach v obci a zverejniť ho na svojich webových stránkach. Poskytnúť dané informácie všetkým subjektom vykonávajúcim poľnohospodársku činnosť vo Vašej územnej pôsobnosti.
2. V zmysle § 23 a § 24 zákona NR SR č. 314/2001 Z. z. o ochrane pred požiarmi v znení neskorších predpisov sú obce povinné vykonávať preventívne protipožiarne kontroly v objektoch a priestoroch právnických osôb, fyzických osôb - podnikateľov a fyzických osôb, v ktorých sa nevykonáva štátny požiarny dozor *(obdržali ste o tom v priebehu mesiaca - január 2024 samostatné listy do e-mailových schránok)*. Na základe ustanovenia citovaného zákona o ochrane pred požiarmi je potrebné, aby mestá a obce zabezpečili vykonanie preventívnych protipožiarnych kontrol kontrolnými skupinami obcí. Pri preventívnych protipožiarnych kontrolách je potrebné zamerať sa najmä na dodržiavanie ustanovení § 4 písm. b) a § 14 ods. 1 písm. e) zákona NR SR č. 314/2001 Z. z o ochrane pred požiarmi a § 8 a § 31f vyhlášky MV SR č. 121/2002 Z. z. o požiarnej prevencii.

Prílohy:

* Článok (písomná relácia do miestneho rozhlasu – zber úrody)
* Leták „ZBER ÚRODY A ŽATEVNÉ PRÁCE“ vo formáte pdf, jpg

 pplk. Ing. Peter Petráš, v.r.

 riaditeľ